李太白
作者：孔平仲
朝代：宋

paragraphs: 卓哉太白詩家徒，天然俊逸不可拘。
豪文脫去刻削巧，遠意得自渾沌初。
酒醒落筆洒風雨，當時所就皆須臾。
驊騮馳驟日千里，鴻鵠軒騰凌九虛。
蹇馿尺鷃不足道，徐步低翥何區區。
後人吟咏多自蔽，鎪句鍊字爲良圖。
撞金拊石皆可聽，未若霹靈轟天衢。
公之大材不小到，俗議何者相加誣。
賤生仰公風格美，未能彷彿空躊躇。